На основу чл. 19. став (4) и 32а. Закона о државној служби у институцијама Босне и Херцеговине (“Службени гласник БиХ”, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 и 93/17), Агенција за државну службу Босне и Херцеговине, на захтјев Дирекције за економско планирање Савјета министара Босне и Херцеговине, расписује

**ЈАВНИ ОГЛАС**

**за попуњавање радних мјеста државних службеника**

**у Дирекцији за економско планирање Савјета министара Босне и Херцеговине**

**1/01 Виши стручни сарадник у Одсјеку за анализу социјалне укључености**

**1/02 Стручни сарадник при одсјеку за координацију припреме, мониторинг имплементације и евалуацију развојних докумената**

**1/03 Стручни савјетник у Одсјеку за макроекономске анализе и пројекције**

СЕКТОР ЗА КООРДИНАЦИЈУ ПРИПРЕМЕ, МОНИТОРИНГ ИМПЛЕМЕНТАЦИЈЕ И ЕВАЛУАЦИЈУ РАЗВОЈНИХ ДОКУМЕНАТА И АНАЛИЗУ СОЦИЈАЛНЕ УКЉУЧЕНОСТИ

Одсјек за анализу социјалне укључености

**1/01 Виши стручни сарадник у Одсјеку за анализу социјалне укључености**

**Опис послова и радних задатака:** Обавља послове успоставе и продубљивања односа с цивилним друштвом, невладиним организацијама и интернационалним организацијама и институцијама које се баве побољшањем животног стандарда и смањењем сиромаштва у БиХ; сарађује са свим институцијама задуженим за социјална питања на свим нивоима власти у БиХ; у сарадњи са колегама из Дирекције даје препоруке о реформи социјалног сектора, те о унапређењу система социјалне заштите у БиХ; обавља и друге, сличне послове које му одреди шеф Одсјека у сарадњи с помоћником директора, а за свој рад одговара шефу Одсјека или помоћнику директора.

**Посебни услови:** VII, ВСС- економски, правни или природно-математички факултет; најмање 2 (двије) године релевантног радног искуства; активно познавање енглеског језика (говорно и писано); познавање рада на рачунару; одличне комуникацијске способности.

**Статус:** државни службеник – виши стручни сарадник.

**Припадајућа основна нето плата:** 1.530,00 КМ

**Број извршилаца:** један (1)

**Мјесто рада:** Сарајево

Одсјек за координацију припреме, мониторинг имплементације и евалуацију развојних докумената

**1/02 Стручни сарадник при Одсјеку за координацију припреме, мониторинг имплементације и евалуацију развојних докумената**

**Опис послова и радних задатака:** Обавља послове мониторинга и евалуације у секторима социјалних и пензионих политика, образовања, здравства, пољопривреде, шумарства, водопривреде, околине, инфраструктуре, енергије, индустрије, деминирања те информационих и комуникационих технологија; ради на успостављању и оснаживању протока информација о наведеном са свим нивоима власти у БиХ, интернационалним, образовним и истражним институцијама и организацијама, као и невладиним организацијама; у сарадњи са колегама из Дирекције даје приједлоге и израђује анализе и стратегије везане за реализацију и побољшање планираних активности у наведеним секторима; обавља и друге, сличне послове које одреди шеф Одсјека у сарадњи с помоћником директора, а за свој рад непосредно одговара шефу Одсјека или Помоћнику директора.

**Посебни услови:** VII, ВСС- економски факултет; најмање 1 (једна) године релевантног радног искуства; активно познавање енглеског језика (говорно и писано); познавање рада на рачунару; добре комуникацијске способности.

**Статус:** државни службеник – стручни сарадник.

**Припадајућа основна нето плата:** 1.380,00 КМ

**Број извршилаца:** један (1)

**Мјесто рада:** Сарајево

СЕКТОР ЗА ЕКОНОМСКА ИСТРАЖИВАЊА

Одсјек за макроекономске анализе и пројекције

**1/03 Стручни савјетник у Одсјеку за макроекономске анализе и пројекције**

**Опис послова и радних задатака:** Обавља послове успоставе и одржавање сарадње са свим релевантним институцијама на свим нивоима власти у БиХ, као и академским и истраживачким те међународним институцијама и њиховим базама података; у сарадњи са колегама у Сектору истражује и израђује анализе оријентисане ка краткорочној, средњорочној и дугорочној стратешкој политици БиХ у области фискалне политике; обавља редован, стандардизован и ажуран мониторинг БХ економије; учествује у изради кварталних и годишњих публикација о економским трендовима у БиХ, те даје своје препоруке за побољшање истих; обавља и друге, сличне послове које одреди шеф Одсјека у сарадњи са помоћником директора , а за свој рад непосредно одговара шефу Одсјека или помоћнику директора.

**Посебни услови:** VII, ВСС – економски факултет; најмање 3 (три) године релевантног радног искуства; активно познавање енглеског језика (говорно и писано); познавање рада на рачунару; добре комуникацијске способности.

**Статус:** државни службеник – стручни савјетник.

**Припадајућа основна нето плата:** 1.758,00 КМ

**Број извршилаца:** један (1)

**Напомене за кандидате:**

* Поступак избора кандидата регулисан је Правилником о поступцима оглашавања, избора кандидата, премјештаја и постављења државних службеника у случају преноса или преузимања надлежности од стране институција БиХ („Службени гласник БиХ“, бр. 27/08, 56/09, 54/10, 70/12, 12/20 и 69/22) и Правилником о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр. 63/16, 21/17, 28/21 и 38/23). Више информација о конкурсним процедурама доступно је на www.ads.gov.ba, у дијелу „Запошљавање/Врсте конкурсних процедура“.
* Поред посебних услова наведених у Јавном огласу, кандидати морају испуњавати и опште услове прописане чланом 22. [Закона о државној служби](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) у институцијама Босне и Херцеговине.
* Под радним искуством подразумијева се радно искуство након стечене високе стручне спреме, односно високог образовања.
* За спровођење конкурсне процедуре по овом Јавном огласу формираће се једна (1) Комисија за избор.

***Припрема документације*:**

**Скреће се пажња кандидатима** да су потребну документацију на оглас дужни доставити у складу са [Правилником о карактеру и садржају јавног конкурса, начину спровођења интервјуа и обрасцима за спровођење интервјуа](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.

С тим у вези, кандидати се упућују на појашњење - текст на службеној интернет страници www.ads.gov.ba, у дијелу [„Запошљавање/Напомена за кандидате/Стоп грешкама у пријавама!“](https://www.ads.gov.ba/bs-Latn-BA/articles/69/stop-greskama-u-prijavama), те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; [увјерење о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

**Потребни документи:**

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године); Кандидати су обавезни доставити диплому првог циклуса (или основног додипломског студија), без обзира на услове огласа, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* додатка дипломе за кандидате који су високо образовање стекли по Болоњском систему студирања; изнимно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* увјерења о држављанству (не старије од 6 мјесеци од дана издавања од стране надлежног органа);
* увјерења о положеном стручном управном испиту односно јавном испиту;
* потврде или увјерења као доказа о траженој врсти искуства;
* увјерења/потврде/сертификата о активном знању траженог језика, најмање Б2 нивоа или еквивалента нивоу Б2;
* доказа о траженом нивоу знања на рачунару.

**II Својеручно потписан:**

* попуњен образац Агенције за државну службу БиХ: исти можете преузети на интернет страници Агенције: [www.ads.gov.ba](http://www.ads.gov.ba) унутар сваког конкурса појединачно, у рубрици „документи“. Напомињемо да потписан и попуњен образац не може служити као доказ било ког услова из текста Јавног огласа, исти само олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

**Додатни документи који се достављају накнадно:**

* Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.
* Изабрани (постављени/именовани) кандидат дужан је институцији Босне и Херцеговине доставити, у складу са чланом 22. став 1. тачка д) Закона о државној служби у институцијама Босне и Херцеговине, увјерење о радној способности (љекарско увјерење), као доказ да је здравствено способан за вршење одређених послова предвиђених овим положајем.

Кандидати који немају положен стручни (управни) испит, прије приступања писменом дијелу стручног испита ће полагати јавни испит у складу са Одлуком. Јавни испит на коме је кандидат задовољио важи само за конкретан јавни конкурс, о чему се не издаје увјерење, а на кандидата који буде постављен на радно мјесто примјењује се члан 56. Закона о раду у институцијама Босне и Херцеговине („Службени гласник БиХ“, бр. 26/04, 7/05, 48/05, 60/10, 32/13, 93/17 и 59/22) и члан 12. Одлуке.

Кандидати који су од момента подношења пријаве на јавни оглас до дана одржавања јавног испита положили стручни управни испит или јавни испит, испит општег знања, односно испит који одговара побројаним испитима, тј. који нису у обавези полагати јавни испит у складу са одредбама члана 13. Одлуке, дужни су обавијестити Агенцију о истом најкасније до заказаног термина одржавања јавног испита, а доказ о наведеном требају непосредно доставити Агенцији (не слати путем поште), искључиво до почетка термина писменог дијела стручног испита. У случају да се кандидат не одазове позиву на јавни испит, а не приложи тражени доказ до писменог дијела стручног испита сматраће се да је одустао од своје пријаве на наведени Јавни оглас.

Сва тражена документа, осим увјерења о невођењу кривичног поступка које се доставља на интервју, треба **доставити најкасније до** **24.01.2024. године**, путем поштанске службе препорученом пошиљком на адресу:

**Дирекција за економско планирање Савјета министара БиХ**

**„Јавни оглас за попуњавање радног мјеста државног службеника у Дирекцији за економско планирање Савјета министара БиХ ”**

**Ул. Маршала Тита бр.9А, 71000 Сарајево**

Испуњавање услова утврђених овим огласом рачуна се даном предаје пријаве.

Непотпуне, неблаговремене и неуредне пријаве, пријаве кандидата који не испуњавају услове овог огласа, као и копије тражене документације које нису овјерене, неће се узимати у разматрање.